OpenLLM-France/wikimedia huggingface dataset:
# Floyd udalerria, Warren konderria (Illinois)

Floyd udalerria Ameriketako Estatu Batuetako Illinois estatuko udalerri bat da, Warren konderrian. Azken zentsuaren arabera 406 biztanle zituen, 35.72 milia karratu (92.5 km$^2$) eremuan.

## Ekonomia

2020ko zentsuaren arabera, Floyd udalerrian 171 etxebizitza zeuden. Per capita diru-sarrerak 30.382 estatubatuar dolar ziren.

## Kanpo estekak

* Datuak: Q5462559
# Floyd konderria (Virginia)

Floyd konderria (ingelesez: Floyd County) Virginiako konderri bat da, Ameriketako Estatu Batuetan. Hiriburua Floyd da. 2010eko zentsuaren arabera 15.279 biztanle zituen, Floyd kilometro koadroko azaleran.

## Geografia

Floyd konderriak 987,54 kilometro koadro ditu. Horietatik 2,26 ura dira. Beste 985,28 lurra dira. Biztanleria dentsitatea 15,47 da.

## Demografia

2010eko zentsoan bizi ziren 15.279 pertsonetatik 14.797 txuriak edo hispanoak dira. Horietatik hispano edo latino kategorian 412 dira. 270 beltzak edo afroamerikarrak. 19 amerikar natiboak ziren eta 1 Hawaii edo Pazifikoko irletako natiboak. 35 asiarrak ziren. Bestelako arraza bat kategorian 16 biztanle daude. Bukatzeko euren burua arraza bat baino gehiagotan 141 pertsonek kokatzen zuten.

### Biztanleria piramidea
## Kanpo estekak

* Datuak: Q502031
* Multimedia: Floyd County, Virginia / Q502031
# Floyd udalerria, Floyd konderria (Iowa)

Floyd udalerria Ameriketako Estatu Batuetako Iowa estatuko udalerri bat da, Floyd konderrian. Azken zentsuaren arabera 914 biztanle zituen, 42.35 milia karratu (109.7 km$^2$) eremuan.

## Ekonomia

2020ko zentsuaren arabera, Floyd udalerriak 344 etxebizitza zeuden. Per capita diru-sarrerak 34.786 estatubatuar dolar ziren.

## Kanpo estekak

* Datuak: Q1892982
* Multimedia: Floyd Township, Floyd County, Iowa / Q1892982
# Floyd udalerria, O'Brien konderria (Iowa)

Floyd udalerria Ameriketako Estatu Batuetako Iowa estatuko udalerri bat da, O'Brien konderrian. Azken zentsuaren arabera 5.499 biztanle zituen.

## Ekonomia

2020ko zentsuaren arabera, Floyd udalerriak 2301 etxebizitza zeuden. Per capita diru-sarrerak 31.977 estatubatuar dolar ziren.

## Kanpo estekak

* Datuak: Q9039067
# Floyd udalerria, Putnam konderria (Indiana)

Floyd udalerria Ameriketako Estatu Batuetako Indiana estatuko udalerri bat da, Putnam konderrian. Azken zentsuaren arabera 4.128 biztanle zituen, 34.39 milia karratu (89.1 km$^2$) eremuan.

## Ekonomia

2020ko zentsuaren arabera, Floyd udalerriak 1582 etxebizitza zeuden. Per capita diru-sarrerak 32.038 estatubatuar dolar ziren.

## Kanpo estekak

* Datuak: Q5462562
# Fletcher (Vermont)

Fletcher Vermont estatubatuar estatuko Franklin konderrian dagoen herria da. 2010. urtean 1.277 biztanle zituen eta 12,98 pertsona/km²-ko dentsitatea.

## Kanpo estekak

* Datuak: Q1266094
* Multimedia: Fletcher, Vermont / Q1266094
# Fletcherita

Fletcherita sulfuro motako minerala da eta carrollite subtaldearen kidea da.

## Ezaugarriak

Fletcherita sulfuro mineralaren formula kimikoa hau da: ${\ce {Cu(Ni,Co)2S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Fletcherite: Mineral information, data and localities.» www.mindat.org (Noiz kontsultatua: 12-05-2019).
# Fleur Jaeggy

Fleur Jaeggy (Zürich, Suitza, 1940ko uztailaren 31) italieraz idazten duen suitzar idazlea da.

## Biografia

Ikasketak Suitzan burutu ondoren, Jaeggy Erromara joan zen bizitzera. Bertan Ingeborg Bachmann eta Thomas Bernhard ezagutu zituen. 1968 urtean Milanera joan zen Adelphi Edizioni argitaletxerako lan egitera. Bere lehenengo maisu-lana I Beati anni del castigo (1989) izenburuko eleberria izan zen. Times Literary Supplementek haren Proleterkaeleberria 2003. urteko libururik onena izendatu zuen. Itzultzaile gisa, italierara ekarri ditu Marcel Schwob eta Thomas de Quincey egileen lanak. Jarduera literarioa eta itzulpengintza bateratzen ditu.
Bestalde, Carkitta Wieck izengoitia erabiliz, Jaeggyk Franco Battiato italiar musikariarekin lan egin zuen.

## Bibliografia
### Eleberriak

* Il Dito in bocca, Adelphi Edizioni, 1968.
* L'custode angelo, Adelphi, 1971.
* Le estatua d'acqua, Adelphi, 1980.
* I Beati anni del castigo, Adelphi, 1989.
* La Paura del cielo, Adelphi, 1994.
* Proleterka, Adelphi, 2001.

### Kontakizun laburren bildumak

* Sono fratello il di XX, Adelphi, 2014.

### Itzulpenak

* Marcel Schwob, Vite immaginarie, Adelphi, 1972.
* Thomas de Quincey, Gli ultimi giorni di Immanuel Kant, Adelphi, 1983.

### Euskaratuak

* Proleterka, Miren Iriarte eta Fernando Rey itzultzaileak. Literatura Unibertsala, Erein eta Igela argitaletxeak, 2018, ISBN 978-84-9109-261-2
* XXren neba naiz eta bost ipuin gehiago, Irene Hurtado de Saratxo itzultzailea. Booktegi, 2023

## Sariak

* 1990 urtean, Bagutta Saria, I beati anni del castigo lanagatik
* 1994 urtean, Boccaccio Europa Saria I beati anni del castigo lanagatik
* 1994 urtean, Moravia Saria La paura del cielo lanagatik
* 2001 urtean, Vailate Alderigo Sala Saria Proleterka lanagatik
* 2001 urtean, Donna Città di Roma Saria Proleterka lanagatik
* 2002 urtean, Viareggio Saria Proleterka lanagatik

## Kanpo loturak

* "Proleterka" Kritiken hemerotekan

## Erreferentziak

* ↑ (Gaztelaniaz) «Fleur Jaeggy | Planeta de Libros» PlanetadeLibros (Noiz kontsultatua: 2019-11-29).
* ↑ (Italieraz) Tonani, Elisa. (2005). Storia della lingua italiana e della musica: italiano e musica nel melodramma e nella canzone : atti del IV Convegno ASLI Associazione per la storia della lingua italiana, Sanremo, 29-30 aprile 2004. F. Cesati ISBN 978-88-7667-196-8. (Noiz kontsultatua: 2019-11-29).
* ↑ Erein argitaletxea. (Noiz kontsultatua: 2019-02-16).
* Datuak: Q123613
# Fletcherella

Fletcherella Pterophoridae familiako tximeleta genero bat da. Bere espezie tipoa Fletcherella niphadothysana da.

## Espezieak

| Espeziea | Irudia | Egoera |
| Fletcherella niphadarcha | | daturik gabe |
| Fletcherella niphadothysana | | daturik gabe |

## Kanpo estekak

* Datuak: Q5458834
* Espezieak: Fletcherella
# Fletchersbridge

Fletchersbridge, Ingalaterrako Kornualles konderriko herrixka bat da, Bodmin udalerritik 3,2 kilometro hego-ekialdera.

## Kanpo estekak

* Datuak: Q5458841
* Multimedia: Fletchersbridge / Q5458841
# Fletching (Ekialdeko Sussex)

Fletching, Ingalaterrako hegoaldean dagoen udalerri bat da, Ekialdeko Sussex konderrian.
2011n 1.064 biztanle zituen.
* Datuak: Q2079819
* Multimedia: Fletching, East Sussex / Q2079819
# Fleur Adcock

Kareen Fleur Adcock (Auckland, Zeelanda Berria, 1934ko otsailaren 10a – Londres, 2024ko urriaren 10a) zeelandaberritar olerkaria izan zen.

## Biografia

Bost urte zituela bere herrialdea utzi eta Ingalaterrara joan zen, eta han egin zituen ikasketak, aitak irakasten zuen ikastetxeetan. Zeelanda Berrira itzuli zenean, bertako Victoria Unibertsitatean lizentziatu eta 1958-1963 bitartean irakasle eta liburuzain-lanak egin zituen. Zeelanda Berriko bizimoduarekin atsekabeturik, Ingalaterrara itzuli eta, Kanpo Arazoetako ministerio eta Commonwealth erakundeen liburutegian, laguntzaile-postuan lan egin zuen 1979 arte. Urte horretan, idazte-lanari buru-belarri heltzea erabaki zuen.
Zeelanda Berriko Wellingtonen argitaratu zuen bere lehen poema-liburua, "Urakanaren begia" (1964), zeinaren zati bat Londresen berrargitaratu zen "Tigreak" titulupean (1967). Liburu hauetan jadanik finkaturik agertzen da Adcocken estilo argi, ironiko eta lasaia. Estilo horixe erabili du, orobat, gai sozial, politiko eta pertsonalak azaltzeko, hain harrera ona izan duen "Bideratua" (1977) liburuaren kasuan bezala. "Ustekabeko liburua" izenekoan (1986), haurtzaroari eta gizonei buruzko olerki bikainak idatzi zituen; "Aldi baterako eremua" liburuan berriz (1991), etxeko gaietatik hasi eta egungo gatazka politikoetarainoko era guztietako arazoak azaltzen ditu, besteak beste, energia nuklearraren aurka eta ekologiaren alde agertuz.
Adcocken zehaztasunak, ironiak eta garraztasunak guztiz atsegina eta irakurgarria bilakatzen dute bere poesia. 1983an bere "Olerki Hautatuak" argitaratu ziren. 2008. urtean, Zeelanda Berriko Meritu Ordena jaso zuen.

## Obra

* Collected Poems (2024)
* The Mermaid's Tale (2021)
* Collected Poems (2021)
* Hoard (2017)
* The Land Ballot (2014)
* Glass Wings (2013)
* Dragon Talk (2010)
* Poems 1960-2000 (2000)
* Looking Back (1997)
* Selected Poems (1991)
* Time-zones (1991)
* Meeting the Comet (1988)
* The Incident Book (1986)
* Hotspur: a ballad (1986)
* Selected Poems (1983)
* Below Loughrig (1979)
* The Inner Harbour (1979)
* The Scenic Route (1974)
* High Tide in the Garden (1971)
* Tigers (1967)
* Eye of the Hurricane (1964)

## Ikus, gainera

* Ingelesezko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q270258
# Freila

Freila Granadako probintziako (Espainia) udalerria da. 2007an 1.093 biztanle zituen.

## Ikus, gainera

* Negratín urtegia

## Kanpo estekak

* (Gaztelaniaz) Freilako Udala
* (Gaztelaniaz) Freila posta kodea.
* Datuak: Q574350
* Multimedia: Freila / Q574350
# Freieslebenita

Freieslebenita mineral bat da.

## Ezaugarriak

Freieslebenita elementu kimiko mineralaren formula kimikoa hau da: AgPbSbS₃. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Freieslebenit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q410810
* Multimedia: Freieslebenite / Q410810
# Freihung

Freihung Alemaniako udalerria da. Bavaria estatuan kokatuta dago, [[Amberg-Sulzbach (barrutia)|Amberg-Sulzbach]] barrutian. 2014an 2.573 biztanle zituen 46,35 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q515907
* Multimedia: Freihung / Q515907
# Freilassing

Freilassing Alemaniako hiri-udalerri bat da, Bavaria estatuan. Azken zentsuaren arabera 18.036 biztanle zituen, 14,81 kilometro koadroko azaleran.

## Kanpo estekak

* Datuak: Q278352
* Multimedia: Freilassing / Q278352
# Freigericht

Freigericht Alemaniako udalerria da. Hessen estatuan dago, [[Main-Kinzig barrutia|Main-Kinzig]] barrutian. 2014an 14.264 biztanle zituen 33,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q624527
* Multimedia: Freigericht / Q624527
# Freienwill

Freienwill Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 1.567 biztanle zituen 15,3 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q545804
* Multimedia: Freienwill / Q545804
# Freightliner Trucks

Freightliner Trucks Estatu Batuetako kamioi, txasis eta semi-trailer kamioi ekoizlea da. Konpainia hau 1942. urtean sortu zen Freightliner Inc. izenarekin eta, gaur egun, Daimler Trucks North America-ko dibisio bat da, hau da, Daimler AGren menpeko konpainia bat. Freightliner ingelesezko freight eta liner hitzen lotura da. Nolabait, “merkantzia garraioa” esatera dator.

## Freighliner taldearen markak

* Detroit Diesel Corporation
* Freightliner Custom Châssis Corporation
* Freightliner Trucks
* Freightliner Market Development Corporation
* Sterling Trucks
* Thomas Built Buses
* Unimog
* Western Star Trucks

## Hasierako urteak

XX. mendeko 30eko hamarkadan, Consolidated Freightways konpainiak berezko kamioiak eraikitzea erabaki zuen, AEBetako mendietako aldapa handiak igo zitzakeen kamioi handirik ez zegoela ohartu zenean. Banaketa gaitasun murritza zela eta, Consolidate Freightways konpainiak White Motor Companyrekin hitzarmen bat sinatu zuen. Helburua salmenta bolumen handitzea eta kostu murrizketa izan zen. Konpainia bien arteko harremanak mende laurdeneko biziraupena izan zuen eta Amerikako errepideetan zehar, euren kamioiak hedatzea ahalbidetu zuen.

## 70ko hamarkada

White Motor Company-k izandako arazoak zirela eta, aurreko urteetako hitzarmena bertan behera gelditu zen. 1979. urtean, North Carolinan bi ekoizpen zentro eraiki zituzten. Urte berean, Jimmy Carter presidenteak desarauketa edo desregulazio legeak indarrean jarri zituen, errepide zein hegazkin enpresetan eragin zuzena izan zutenak.

## 1980ko hamarkada: Daimler-en bereganatzea

Carter-en desregulazioak kamioien dimentsioetako mugak lausotu zituen. Consolidated Freigtways-ek aldaketetara egokitu behar izan zuen eta Freightliner marka Daimler-Benz etxeari saldu zion, ohiko kamioigintzako kudeaketa eta finantza alorretan zentratu ahal izateko. 2002. urtean desagertu egin zen. 1989.an, Freightliner-ek produkzio planta berri bat erosi zuen, zeinak MAN-eko autobusak ekoizten zituen.

## 90 hamarkada eta XXI. mende hasiera

Daimlerren eskutik erosketa ugari burutu ziren sektore bereko enpresa ugari bereganatuz. Mexikora ekoizpen-lantegiak eraman ziren kostuak murrizte aldera. Esanguratsua da, 2007an, Daimlerrek uko egin ziola Chryslerren zuen parte hartzeari, baina Freightliner-eko negozioa mantendu zuela.

## Erreferentziak

* ↑ https://www.freightlinertrucks.com/About-Us/
* ↑ http://wot.motortrend.com/tesla-motors-to-provide-batteries-for-freightliner-custom-chassis-electric-van-6980.html

## Kanpo estekak

* (Ingelesez): Freightliner konpainiaren webgune ofiziala.
* Datuak: Q1420724
* Multimedia: Freightliner trucks / Q1420724
# Georg Trakl

Georg Trakl (Salzburgo, 1887ko otsailaren 3a - Krakovia, 1914ko azaroaren 3a) austriar poeta izan zen.
Farmazia-ikasketak egin zituen. 1914an, Lehen Mundu Gerran parte hartu zuen botikari gisa. Gerrak eragin handia izan zuen harengan, eta han ikusi zituen krudelkerien ondorioz buruko gaitz batek jota, erietxe militarrean sartu zuten. Droga gehiegi hartuta pozoiturik hil zen.
Traklen lana laburra, baina trinkoa da. Samurtasunaren nostalgia lehertzear den ekaitzaren etorrerarekin lotzen du, eta etengabea da harengan gaizkiaren obsesioa. Estilo zakarra eta bizia du oso, irudi bitxiez josia; koloreek, errealitatearekin batere zerikusirik ez dutenek, zentzu sinbolikoa dute, eta bere pentsamendua alegoria hertsien bidez ematen du. Rimbaud, Baudelaire eta sinbolista frantsesen eragina nabaria da haren lanetan. Haren obra batzuk: Totengan (1906, Arimen eguna); Fata Morgana (1906); Aus goldenem Kelch (1939); Gedichte (1913, Olerkiak); eta Sebastian im Traum (1915, Sebastian ametsetan).

## Euskaraz

* Munduko Poesia Kaierak: Georg Trakl (Susa, 2014; itzultzailea: Anton Garikano Iruretagoiena). Poemen antologia bat.

## Kanpoko loturak

* Munduko Poesia Kaierak: Georg Trakl, bildumaren zuzendari Beñat Sarasolaren hitzaurrearekin

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q78476
* Multimedia: Georg Trakl / Q78476
# Georg Wilhelm Steller

Georg Wilhelm Steller (Windsheim, 1709ko martxoaren 10a - Tiumen, 1746ko azaroaren 14a) alemaniar botanikari, zoologo, sendagile eta esploratzailea izan zen.
Wittenbergeko Unibertsitatean ikasi zuen, eta 1754an Errusiara iritsi zen itsasontzi batean. Daniel Gottlieb Messerschmidt naturalista ezagutu zuen San Petersburgon. Messerschmidt hil eta bi urtera, Steller haren alargunarekin ezkondu zen, eta naturalistak Siberiara egindako bidaien ohar argitaratu gabeak eskuratu zituen.
1738an, Kamtxatkara egindako Vitus Bering espedizioarekin bat egin zuen. Penintsula esploratu ondoren, 1741ean iritsi zen Alaskara. Alaskatik bueltan, esploratzaileek Bering uhartean hondoratu ziren. 1742ko eta 1743ko hamarkadetan, Kamtxatka esploratu zuten.
Matxinada sustatu izana leporatu zioten, bertakoek erakutsi zuten sinpatiagatik, eta Irkutskera joan behar izan zuen bere burua defendatzera. Han askatu zuten, baina sukarretan hil zen Tiumen, San Petersburgoko bidean.
Stellerrek hainbat hegazti eta ugaztun espezie aurkitu zituen. Horietako bi desagertu egin dira (Hydrodamalis gigas eta Phalacrocorax perspicillatus).

## Idazlanak

* Stellers, Georg Wilhelm (1751). "De Bestiis Marinis". Novi Commentarii Academiae Scientiarum Imperialis Petropolitanae (Latinez). 2: 289–398.
* Stellers, Georg Wilhelm (1753). Georg Wilhelm Stellers ausführliche Beschreibung von sonderbaren Meerthieren, mit Erläuterungen und Nöthigen Kupfern versehen (alemanez), Halle: In Verlag Carl Christian Kümmel.
* Steller, Georg Wilhelm (1988). Journal of a Voyage with Bering, 1741-1742. Stanford University Press

## Iruditegia

* Stellerren Arkua, Bering uhartean
* 2009ko Stellerren memoriala, Tiumen
* Stellerren itsas-arranoa
* Stellerren eskinosoa
* Stellerren eiderra
* Stellerren itsas-lehoia
* Stellerren itsas-behia

## Kanpo estekak

* Datuak: Q57222
* Multimedia: Georg Wilhelm Steller / Q57222
* Espezieak: Georg Wilhelm Steller
# Georg Wittig

Georg Wittig (Berlin, Prusiako Erresuma, 1897ko ekainaren 16a - Heidelberg, Alemania, 1987ko abuztuaren 26a) alemaniar kimikaria izan zen.

## Biografia

Heidelbergeko Unibertsitateko irakasle izan zen. Fosforoaren ilidoek zetonekin eta aldehidoekin erreakzionatzen dutela eta erreakzio horren ondorioz alkenoak eratzen dituztela frogatu zuen. Erreakzio hori botika ugariren eta beste gai organiko konplexuen sintesian erabiltzen da gaur egun. Kimikako Nobel saria irabazi zuen 1979an Brown de Purduerekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q77171
* Multimedia: Georg Wittig / Q77171
# Georg Rasch

Georg Rasch (1901eko irailaren 21a -1980ko urriaren 19a) daniar estatistikaria izan zen, ezaguna psikometrian testak aztertzeko erabiltzen den Rasch eredua garatzeagatik. Biologia alorrean, hazkunde kurbak modelizatzen egin zuen lanagatik ere ezaguna da.
# Georg Simon Ohm

Georg Simon Ohm (Erlangen, Alemania, 1789ko martxoaren 16a - Munich, Alemania, 1854ko uztailaren 6a) fisikaria, matematikaria eta irakaslea izan zen. 1827an Ohmen legea agertzen zen liburua argitaratu zuen, Die galvanische Kette. Erresistentzia elektrikoaren, intentsitate elektrikoaren eta tentsioaren arteko lotura aztertu zuen.

## Ikus, gainera

* Ohm
* Ohmen legea
* Datuak: Q1585
* Multimedia: Georg Ohm / Q1585
# Georg Solti

Georg Solti, jaiotzez György Stern (Budapest, 1912ko urriaren 21a - Antibes, Frantzia, 1997ko irailaren 5a) hungariar orkestra-zuzendaria izan zen, 1972an britainiar herritartasuna hartu zuena.

## Bizitza

Franz Liszt Akademian egin zituen musika-ikasketak, Ernő Dohnányi, Zoltán Kodály eta Béla Bartók bezalako maisuen gidaritzapean, besteak beste. 1934tik 1939ra bitartean, Budapesteko Operako zuzendari izan zen. 1936-1937 denboraldian, Arturo Toscaninirekin batera, Salzburgoko Jaialdian egon zen, eta bere ospea nazioartera zabaltzen hasi zen. Bigarren Mundu Gerra piztu zenean, Suitzara erretiratu zen. Han, berriro, piano-jotzaile gisa kontzertuak eskaintzen hasi zen, eta Genevako nazioarteko lehiaketako lehen saria irabazi zuen, 1942an.
Gerra bukatu orduko, Municheko Operako musika-zuzendari nagusi izendatu zuten (1947-1951), eta Frankfurtekoa gero (1952-1961). 1961ean, Los Angelesko Orkestra Filarmonikoko zuzendari izendatu zuten baina, aldi berean, Parisko Orkestra eta Operako zuzendari izan zen, zenbait unetan. Gero, Britainia Handira joan zen, eta Covent Gardeneko eta Londresko Orkestra Filarmonikoaren ardura hartu zuen. Gainera, Chicagoko Orkestra Sinfonikoaren zuzendari izan zen, Amsterdameko Concertgebouwekoa, eta Zuricheko Tonhallekoa. Herbert von Karajan hil zenean, bere gain hartu zuen Salzburgoko Eguberri Jaialdiko zuzendaritza.
Zuzendari gisa, opera-zuzendari eta sinfonia-zuzendariaren gaitasunak batu zituen. Inork ez bezala baliatu zituen soinu-erregistroak, eta disko asko grabatu zituen. Hil baino urte gutxi batzuk lehenago, oroitzapen-liburu bat idazten hasi zen, 1998an argitaratua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q128085
* Multimedia: Georg Solti / Q128085
# Georg Stahl

Georg Ernst Stahl (Ansbach, Bavaria, 1659ko urriaren 22a - Berlin, Prusiako Erresuma, 1734ko maiatzaren 24a) alemaniar kimikari eta sendagilea izan zen.

## Biografia

Jenan egin zituen medikuntza-ikasketak, eta Halleko Unibertsitateko irakasle izan zen. Flogistoaren teoria azaldu zuen, eta animismoaren oinarriak finkatu zituen: arima gertaera biologiko guztien printzipioa da, haren esanean. Saxonia-Weimarko kondearen eta Prusiako erregearen sendagilea izan zen. Viridiciae theoricae verae medicae (1694) eta Theoria medica vera (1707) lanak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57566
* Multimedia: Georg Ernst Stahl / Q57566
# GThumb

gThumb irudiak ikusi, antolatu, bilatu eta kudeatzeko aplikazio bat da. GNOME mahaigainetan erabiltzeko diseinatua izan zen. Hasiera batean GQView programan oinarrituta zegoen, eta interfaze sinple eta garbia mantentzen du.

## Ezaugarriak

* Disko gogorra aztertu dezake irudiak bilatzeko, hauek kategorietan antolatzeko ondoren ikusiak izateko. Aurkezpen moduan ikusteko aukera ere dauka. Karpeta bati zein irudi bakarrei iruzkinak ezarri ahal dizkio.
* Irudiak editatzeko oinarrizko tresnak ditu, hala nola, biratu, tamaina aldatu, kolore iragazkiak aplikatu edo distira eta kontrastea aldatu.
* Beste irudi ikuskatzaileek egin ditzaketen oinarrizko atazak egin ditzake, kopiatu, mugitu, izena aldatu, irudiak ezabatu edo bikoiztu, inprimatu, handiagotu eta formatu batetik beste aldatu adibidez.
* Brasero bidez irudiak disko batera grabatu (CD/DVD/Blu-ray)

## Irudi formatuak

gThumbek hainbat irudi formatu ireki ditzake:
* BMP (*.bmp; *.dib)
* JPEG (*.jpeg; *.jpg; *.jpe)
* GIF (*.gif)
* PNG (*.png)
* TIFF (*.tiff; *.tif)
* ICO (*.ico)
* XPM (*.xpm)
* RAW (*.raw, *.crw, ...)

## Erabiltzeko baldintzak

gThumb programa erabiltzeko GTK+ 2.8 liburutegi grafikoa instalatuta egon behar da, GNOME edo Xfce mahaigain inguruneak, adibidez, aurretik instalatuta daukatena.

## Ikus, gainera

* GNOME

## Kanpo estekak

* (Ingelesez) Proiektuaren webgune ofiziala.
* Datuak: Q150232
* Multimedia: GThumb / Q150232